Diari Oficial de la Generalitat Valenciana


Sumari del DOGV 3141, del 12-12-1997 (1997/11140)

RESOLUCIÓ de 20 d'octubre del 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada "Fundació Valenciana d'Estudis sobre Infància i Joventut".
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3141

Data del DOGV
:   12-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11092


Data del document
:   20-10-1997

Organisme emissor
:   Conselleria de Presidència

Tipus de document
:   Resolució

4040 RESOLUCIÓ de 20 d'octubre del 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada "Fundació Valenciana d'Estudis sobre Infància i Joventut". [97/X11926]
  
Vist l'expedient pel qual se sol·licita inscriure en el Registre de Fundacions de la Comunitat Valenciana la denominada "Fundació Valenciana d'Estudis sobre Infància i Joventut", incoat en data 25 de setembre de 1997, amb el número de registre 51.029, en base als següents
  
Fets
  
Primer
  
Que per escriptura de data 17 de juny de 1997, i amb número de protocol 1.339, atorgada davant el notari de l'Il·lustre Col·legi de València, el Sr. Antonio Soto Bisquert, va comparèixer el Sr. Joaquín Colomer Sala, i va manifestar en aquest acte la voluntat de constituir la denominada "Fundació Valenciana d'Estudis sobre Infància i Joventut".
  
Així mateix, als efectes de la seua acceptació de càrrec com a patrons de la Fundació, van comparèixer el Sr. Vicente Cuñat Edo, el Sr. Juan-Antonio Murgui Murgui i la Sra. Concepció Colomer Revuelta.
  
Segon
  
Segons l'article 6 dels Estatuts, la finalitat de la Fundació és la realització de qualssevol activitats que permeten desenvolupar l'objectiu bàsic de contribuir al coneixement dels temes que constitueixen el seu objecte i promoure l'aplicació de dits coneixements en relació amb la infància i la joventut i, indirectament, la família.
  
L'objecte de la Fundació és: 1. Realitzar, fomentar i difondre la investigació i docència en relació amb la millora de la qualitat de vida de la infància i joventut, en les seues vessants socials, educatives i de salut. 2. Realitzar, fomentar i difondre estudis i l'estimulació de debats, la coordinació amb altres organismes, institucions, organitzacions, públics o privats, que tinguen els mateixos objectius, i la capacitació de tots aquells implicats en la qualitat de vida, a fi que la seua millora puga ser una realitat. 3. Promoure el desenvolupament d'activitats i dispositius socials encaminats a millorar la qualitat de vida de la infància i joventut, que sense ànim d'exhaustivitat ni exclusió són els següents: drets humans; protecció jurídica, tutela; treball: formació per a l'ocupació, desocupació, explotació i abuso; educació: accés a educació de qualitat i adaptada a les necessitats (escoles infantils, educació especial, minusvalideses...), fracàs escolar, programes de formació per a joves (obradors, programa de garantia social...); atenció integral i de qualitat a la salut i la malaltia: \*Consell genètic; \*Atenció a l'embaràs: detecció de malalties (embriopaties, malformacions, infeccions/VIH, ... de riscos (laborals...), suport social i psicològic; \*Atenció durant la infància; \*Atenció específica i diferenciada els joves (sexualitat, anticoncepció, embaràs, salut mental, ...); \*Malalties cròniques i invalidants, deficiències físiques, psíquiques o sensorials; \*Malalties o moments crítics: càncer, VIH/Sida; -Integració social; -Violència, maltractaments i abusos: oci i temps lliure, ús i abús de drogues. 4. Assessorar a entitats i organismes públics o privats que ho sol·liciten, sobre temes relacionats amb els objectius expressats anteriorment.
  
Segons l'article 9 estatutari, la Fundació gaudirà de llibertat per a la selecció de les persones beneficiàries de les seues ajudes, sempre d'acord amb els principis de publicitat, mèrit i capacitat, i de conformitat amb allò que s'ha establit en la legislació vigent.
  
Tercer
  
La dotació de la Fundació és d'un milió sis-centes noranta-dues mil tres-centes trenta-una pessetes (1.692.331 PTA), aportades pel Sr. Joaquín Colomer Sala, en aplicació de la destinació prevista al romanent resultant de la liquidació de l'organització del XV Congrés Espanyol de Pediatria.
  
Aquesta aportació s'acredita mitjançant certificat de l'entitat de crèdit Bancaixa, incorporat a l'escriptura fundacional.
  
Quart
  
D'acord amb allò previst en l'atorgament IV de l'Acta Fundacional i els articles 10 a 21 dels Estatuts, el Patronat, que contindrà un mínim de cinc i un màxim de catorze patrons, es l'òrgan de govern, representació i administració de la Fundació.
  
El Patronat estarà format per: els patrons fundadors, fins un màxim de cinc, amb caràcter vitalici; els patrons nats: el rector de la Universitat de València, o persona en qui delegue, el degà de la Facultat de Medicina de la Universitat de València i el gerent de la Fundació General de la Universitat; fins 2 patrons elegits pel Consell General de Socis Protectors, quan es constituïsca, amb un mandat de cinc anys, reelegibles indefinidament, i fins 3 patrons designats pels altres membres del Patronat, així mateix amb mandat de cinc anys i reelegibles per successius períodes.
  
El Patronat inicial queda compost per les persones següents:
  
President: el Sr. Joaquín Colomer Sala.
  
Vicepresident: el Sr. Vicente Cuñat Edo.
  
Secretari general: la Sra. Concepció Colomer Revuelta.
  
Vocal tresorer: el Sr. Juan Antonio Murgui Murgui.
  
Tots ells han acceptat el càrrec en la forma establida legalment.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució recull en el títol I, capítol II, secció II, article 34, el dret de fundació per a finalitats d'interès general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense finalitat de lucre que, per voluntat dels seus creadors, tenen afectat de mode durador el seu patrimoni a la realització de fins d'interès general, circumstàncies que concorren en aquest cas.
  
Tercer
  
Examinats els fins de la Fundació i la dotació, com també les aportacions efectivament realitzades, aquells es consideren d'interès general, i aquestes inicialment suficients per a la inscripció, de conformitat amb el que estableix l'article 11.b) del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès general.
  
Quart
  
La carta fundacional i els Estatuts continguts en l'escriptura pública de 17 de juny de 1997, amb les excepcions que s'exposen tot seguit, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 6 dels seus Estatuts.
  
Cinquè
  
S'entén que la redacció a donar als següents articles estatutaris és la que a continuació s'exposa i no la literal escripturada, encara que aquesta pot contravenir el tenor legal. En conseqüència, i d'acord amb l'article 9.2 de la Llei 30/1994, de Fundacions, s'entenen per no posats i en el seu lloc es consideren les següents redaccions (entre parèntesi es fa figurar l'article legal en què es fonamenta la redacció):
  
"Article 10. Els òrgans de la Fundació són el Patronat i la Comissió Executiva, amb el caràcter i facultats fixats en aquests Estatuts i en la legislació vigent. (arts. 12.1 i 14.1 de la Llei).
  
Article 11, paràgraf primer. Els òrgans de la Fundació exerciran les seues funcions amb absoluta independència, sense entrebancs ni limitacions i sense perjudici de les facultats que les lleis atribuïsquen al Protectorat (art. 12.1 de la Llei).
  
Article 13.1, últim paràgraf, s'hi afegeix la següent frase: També serà causa de cessament dels membres fundadors la resolució judicial que aculla l'acció de responsabilitat o que declare que no van exercir el càrrec de patró amb la diligència d'un representant lleial (art. 16.2 de la Llei).
  
Article 13.2. Tenen la condició de membres nats del Patronat:
  
El rector de la Universitat de València.
  
El degà de la Facultat de Medicina de la Universitat de València.
  
El gerent de la Fundació General de la Universitat,
  
Pels membres nats, i en el seu nom, podran actuar les persones als qui corresponga jurídicament la seua substitució, d'acord amb les normes de les institucions en què es troben els càrrecs mencionats. (art. 13.5 de la Llei).
  
El cessament dels membres nats es produirà per causes legals, i singularment al fer-lo en els seus càrrecs, i seran substituïts pels qui els succeïsquen en aquests. (art. 16.2 de la Llei).
  
Article 14. El Patronat, prèvia convocatòria a l'efecte, es reunirà de forma ordinària, si més no dues vegades a l'any (art. 23 de la Llei), i extraordinàriament totes les vegades que siga convocat pel seu president, per la seua pròpia iniciativa o a petició, almenys, d'una tercera part dels seus membres.
  
Article 17. (Sense contingut per art. 13.5 de la Llei).
  
Article 18. El Patronat quedarà vàlidament constituït en primera convocatòria quan concórreguen a la reunió la meitat més un dels membres (art. 13.5 de la Llei), i en segona, siga quin siga el seu nombre.
  
Article 20, segon paràgraf. Per a l'adopció d'acords sobre extinció, fusió, escissió de la Fundació, modificació dels Estatuts o interposició d'accions de responsabilitat contra patrons, serà necessari el quòrum de dos terços del total de membres d'aquest (art. 16.2 de la Llei).
  
Article 24, lletra d, números 1 i 5.
  
1. Acceptar llegats i donacions sense càrregues que puguen desnaturalitzar el fi fundacional, i herències, les quals s'entendran sempre acceptades a benefici d'inventari (art. 20 de la Llei).
  
2. Exercir els actes necessaris per a l'adquisició en Borsa o fora d'ella, d'accions, obligacions i valors mobiliaris; i exercir els actes que calguen per a alienar-los, fins i tot en casos de canvi o substitució de títols amortitzats per altres, sempre que no es tracte dels valors o títols a què es refereix l'art. 19.1 de la Llei de Fundacions (art. 19.1 de la Llei).
  
Article 40, 4t paràgraf. Per a l'alienació de valors mobiliaris s'estarà a allò que ha disposat la legislació vigent respecte de la necessitat i tipus d'autorització a obtindre, en el seu cas, del Protectorat (art. 19.1 de la Llei).
  
Article 44, 3r paràgraf. La Fundació haurà de trametre al Protectorat, abans de l'1 de juliol de cada any i en la forma reglamentàriament disposada, la liquidació del pressupost, l'inventari, el balanç de situació, el compte de resultats i la memòria corresponent a l'any anterior. (art. 23 de la Llei).
  
Article 47.1, lletra b. Per les altres causes i en les formes previstes en la legislació vigent".
  
Sisè
  
L'expedient ha estat tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre, de 23 de maig de 1996, en la redacció donada a aquesta per Ordre de 25 de novembre de 1996, en allò referent a l'estructura administrativa a nivell de servei.
  
Vistos, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i els altres normativa de pertinent aplicació, resolc:
  
Primer
  
Inscriure com a Fundació la denominada "Fundació Valenciana d'Estudis sobre Infància i Joventut" en el Registre de Fundacions de la Comunitat Valenciana amb el número 279(V) i classificar-la com a beneficoassistencial de previsió social. El seu domicili radicarà a València, carrer la Nau, 2.
  
Segon
  
Aprovar els Estatuts pels quals ha de regir-se la Fundació, elevats a escriptura pública davant el notari de València, el Sr. Antonio Soto Bisquert, en data 17 de juny de 1997 i número 1.339 de protocol, amb les modificacions descrites en el Fonament de Dret Cinqué d'aquesta mateixa Resolució.
  
Tercer
  
Aprovar el nomenament del primer Patronat, conforme a allò que s'ha exposat en l'antecedent del fet quart.
  
Notifiqueu aquesta Resolució, i advertiu que contra aquesta, que no esgota la via administrativa, podrà presentar recurs ordinari davant aquest mateix òrgan o davant el conseller de Presidència, en el termini d'un mes, comptador des de la data de la seua notificació, de conformitat amb el que disposa el Decret 60/1995, de 18 d'abril del Govern Valencià de creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 20 d'octubre de 1997.- El director general d'Interior: José López Garrido.